**INFORMACIJE VEZANE UZ UPIS U PRVI RAZRED OSNOVNE ŠKOLE**

**ZA ŠKOLSKU GODINU 2020./2021.**

Sukladno Pravilniku o postupku utvrđivanja psihofizičkog stanja djeteta, učenika te sastavu stručnoga povjerenstva ("Narodne novine" broj 67/2014.) **djeca rođena od 01. travnja 2013. do 31. ožujka 2014. godine obvezna su pristupiti upisu u prvi razred osnovne škole** prema upisnim područjima za svaku osnovnu školu, a prema prijavljenom mjestu prebivališta odnosno boravišta djeteta.

**Prijave djeteta za upis provodit će se od 27. do 31. siječnja 2020. godine u osnovnim školama najbližim mjestu prebivališta/boravišta.**

Postupak utvrđivanja psihofizičkoga stanja djece radi **upisa u prvi razred osnovne škole provodi se u razdoblju od 31. ožujka do 15. lipnja** tekuće godine.

Iznimno od navedenog roka, **djeca s već utvrđenim teškoćama u razvoju trebaju pristupiti utvrđivanju psihofizičkog stanja radi upisa u prvi razred osnovne škole u vremenu od 01. veljače do 15. travnja tekuće godine** kako bi im se pravovremeno odredila programska i profesionalna potpora.

U slučaju da dijete ne može pristupiti utvrđivanju psihofizičkoga stanja u vremenu koje je utvrđeno rasporedom pregleda, roditelji odnosno skrbnik/ca su dužni do 30. svibnja tekuće godine o tome obavijestiti stručno povjerenstvo škole kojoj dijete pripada prema upisnom području, koje će utvrditi drugo odgovarajuće vrijeme.

Roditelji odnosno skrbnik/ca mogu upisati dijete u školu kojoj ne pripada po upisnom području ako to ne izaziva povećanje broja razrednih odjela, odnosno ako upisuje dijete u školu koja izvodi alternativne, međunarodne te programe na jeziku i pismu nacionalnih manjina, ili se upisuje u školu kojoj je osnivač druga pravna ili fizička osoba. Upisom djece iz drugih upisnih područja ne smije se narušiti optimalan ustroj rada škole i ne smije se onemogućiti upis obveznicima koji pripadaju upisnom području škole.

Roditelji odnosno skrbnik/ca mogu Upravnom odjelu podnijeti **zahtjev za uvrštenje djeteta u popis školskih obveznika** za upis u I. razred osnovne škole rođenog od 01. travnja 2014. do 31. prosinca 2014. godine radi utvrđivanja mogućnosti **prijevremenog upisa** u I. razred osnovne škole. **Zahtjev se podnosi najkasnije do 31. ožujka 2020. godine.**

Roditelji odnosno skrbnik/ca mogu Uredu podnijeti zahtjev za **privremeno oslobađanje** obveze upisa u I. razred osnovne škole.

Mole se roditelji/skrbnici koji trenutno žive ili se nalaze u inozemstvu, a njihova djeca-školski obveznici još uvijek imaju prijavljeno prebivalište/boravište na području Primorsko-goranske županije, da o tome čim prije obavijeste Upravni odjel za odgoj i obrazovanje putem telefona 354-448 ili 354-484 ili elektronske pošte na adrese: [meri.varga@pgz.hr](mailto:meri.varga@pgz.hr) ili [ognjen.simic@pgz.hr](mailto:ognjen.simic@pgz.hr).

**Sve dodatne informacije možete potražiti u osnovnoj školi prema upisnom području ili kod nadležnog školskog liječnika u zdravstvenoj ustanovi ("školskom dispanzeru“).**

**PRIJEVREMENI UPIS DJETETA U I. RAZRED OSNOVNE ŠKOLE**

Roditelji odnosno skrbnik/ca djeteta rođenog od **01. travnja 2014. godine do 31. prosinca 2014. godine** mogu **najkasnije do 31. ožujka 2020.** podnijeti **zahtjev za uvrštenje djeteta u popis školskih obveznika** za upis u I. razred osnovne škole pismenim putem ili osobno Upravnom odjelu za odgoj i obrazovanje Primorsko-goranske županije, Rijeka, Riva 10.

Uz obrazloženi zahtjev roditelji/staratelj prilažu:

* preslike osobne iskaznice roditelja, ili potvrde o promjeni mjesta prebivališta odnosno boravišta,
* mišljenje stručnog tima predškolske ustanove o psihofizičkom stanju djeteta ako je dijete bilo uključeno u predškolski program.

Upravni odjel za odgoj i obrazovanje donosi rješenje o prijevremenom upisu u prvi razred osnovne škole za pojedino dijete na temelju mišljenja stručnog povjerenstva za utvrđivanje psihofizičkog stanja djeteta PGŽ-a.

Po primitku rješenja kojim se odobrava prijevremeni upis u prvi razred osnovne škole roditelji odnosno skrbnik/ca upisuju dijete u školu prema upisnom području prema istim uvjetima kao i školski obveznici.

Postupak utvrđivanja psihofizičkoga stanja djece radi upisa u prvi razred osnovne škole provodi se u razdoblju od 31. ožujka do 15. lipnja tekuće godine.

Za sve informacije možete se obratiti putem telefona 354-448 ili 354-484 ili elektronske pošte na adrese: [meri.varga@pgz.hr](mailto:meri.varga@pgz.hr) ili [ognjen.simic@pgz.hr](mailto:ognjen.simic@pgz.hr).

Obrazac zahtjeva može se preuzeti na linku: <http://www2.pgz.hr/doc/dokumenti/2020/obrasci/skolstvo/Z-prijevremeni-upis.doc>.

**PRIVREMENO OSLOBAĐANJE OBVEZE UPISA U I. RAZRED OSNOVNE ŠKOLE**

Roditelji odnosno skrbnik/ca djeteta mogu **podnijeti zahtjev za privremeno oslobađanje** od obveze upisa u I. razred osnovne škole**.**

Roditelji odnosno skrbnik/ca djeteta kojemu je zdravlje teško oštećeno ili sa višestrukim teškoćama u razvoju odnosno koji je po posebnim propisima stekao pravo na status roditelja njegovatelja ili je dijete, s obzirom na vrstu, stupanj i težinu oštećenja steklo pravo na skrb izvan vlastite obitelji radi osposobljavanja na samozbrinjavanje u domu socijalne skrbi ili pravo na pomoć i njegu u kući, u okviru kojeg se osigurava pružanje usluga psihosocijalne pomoći mogu podnijeti zahtjev za **privremeno oslobađanje od obveze upisa u I. razred osnovne škole.**

Zahtjev se podnosi pismenim putem ili osobno Upravnom odjelu za odgoj i obrazovanje Primorsko-goranske županije, Rijeka, Riva 10.

Uz zahtjev roditelji prilažu:

* preslike osobnih iskaznica roditelja, ili potvrde o promjeni mjesta prebivališta odnosno boravišta,
* medicinsku dokumentaciju o zdravstvenom i razvojnom stanju djeteta te nalaz, odnosno mišljenje jedinstvenog tijela vještačenja,
* rješenje o stjecanju prava na status roditelja njegovatelja, pravo na skrb u domu socijalne skrbi ili pravo na pomoć i njegu u kući, u sklopu kojeg se osigurava pružanje usluga psihosocijalne pomoći.

Upravni odjel donosi rješenje o privremenom oslobađanju od obveze upisa u prvi razred osnovne škole na temelju prijedloga stručnog povjerenstva PGŽ-a na razdoblje od jedne školske godine ili dulje, sukladno nalazu i mišljenju jedinstvenog tijela vještačenja.

Postupak utvrđivanja psihofizičkoga stanja djece radi upisa u prvi razred osnovne škole provodi se u razdoblju od 31. ožujka do 15. lipnja tekuće godine.

Djeca s već utvrđenim teškoćama u razvoju trebaju pristupiti utvrđivanju psihofizičkog stanja radi upisa u prvi razred osnovne škole u vremenu **od 01. veljače do 15. travnja 2019.** kako bi im se pravovremeno odredila programska i profesionalna potpora.

Za sve informacije možete se obratiti putem telefona 354-448 ili 354-484 ili elektronske pošte na adrese: [meri.varga@pgz.hr](mailto:meri.varga@pgz.hr) ili [ognjen.simic@pgz.hr](mailto:ognjen.simic@pgz.hr).

Obrazac zahtjeva može se preuzeti na linku: <http://www2.pgz.hr/doc/dokumenti/2020/obrasci/skolstvo/Z-priv-osobadanje.doc>.